***«Uavhengighetserklæringen»*** (engelsk *Declaration of Independence*) er et monumentalmaleri av John Trumbull (1756–1843). Bildet ble malt mellom 1785 og 1794, bestilt av Den amerikanske kongressen i 1816, og levert i 1819. Bildet har hengt i Senatsbygningens rotunde siden 1826.

Bildet omtales ofte feilaktig som «uavhengighetserklæringen undertegnes», men viser i virkeligheten en annen, forutgående hendelse: Utkastet til den amerikanske uavhengighetserklæringen legges fram av den oppnevnte femmannskomiteen. Erklæringen ble behandlet av Den andre kontinentale kongress i flere etapper. Et utkast som ble presentert 28. juni 1776 var utformet av navnene, og det er denne scenen, med «USA landsfedre» som skildres av Trumbull. Kritikere av bildet peker på av sammensetningen av personer neppe er autentisk. Alle personene på bildet var neppe til stede da utkastet ble presentert. Bildet viser 47 personer. Av disse var det fem som ikke signerte uavhengighetserklæringen, mens fjorten av underskriverne ikke er på bildet. Bildet er basert på en mindre versjon av den samme scenen, et bilde som nå finnes i Yale Universitys kunstsamling. Flere av bildets personer poserte selv for Trumbull mens han arbeidet med maleriet.

Personene på bildet
-------------------

«Uavhengighetserklæringen» viser flere av «USA landsfedre» som presenterer utkastet til den amerikanske uavhengighetserklæringa 1776. Bare 47 av de i alt 56 som undertegnet det ferdige dokumentet, er med på John Trumbulls maleri.
Listen nedenfor følger den numreringen av personene som brukes i den offisielle introduksjonen i *Art of the Capitol*. Venstre og høyre gjelder fra seerens synsvinkel.

Fire sittende menn, lengst til venstre:

* 1. George Wythe
* 2. William Whipple
* 3. Josiah Bartlett
* 5. Thomas Lynch, Jr.

Sittende ved bordet til venstre:

* 4. Benjamin Harrison

Sittende til høyre for Harrison, foran de stående personene:

* 6. Richard Henry Lee
* 7. Samuel Adams
* 8. George Clinton

Fem menn som står sammen på venstre side:

* 9. William Paca
* 10. Samuel Chase
* 11. Lewis Morris
* 12. William Floyd
* 13. Arthur Middleton

Tre menn som sitter i bakgrunn, mellom to grupper stående:

* 14. Thomas Heyward, Jr.
* 15. Charles Carroll of Carrollton
* 16. George Walton

Tre stående menn i bakgrunnen:

* 23. Stephen Hopkins (med hatt)
* 24. William Ellery
* 25. George Clymer

Ti sittende menn:

* 17. Robert Morris (første til venstre ved bordet)
* 18. Thomas Willing
* 19. Benjamin Rush
* 20. Elbridge Gerry
* 21. Robert Treat Paine
* 22. Abraham Clark
* 26. William Hooper
* 27. Joseph Hewes
* 28. James Wilson
* 29. Francis Hopkinson

Fem med som står i forgrunnen:

* 30. John Adams
* 31. Roger Sherman
* 32. Robert R. Livingston
* 33. Thomas Jefferson
* 34. Benjamin Franklin

Fire menn sittende i bakgrunnen, nær rommets høyre hjørne:

* 35. Richard Stockton
* 36. Francis Lewis
* 37. John Witherspoon
* 38. Samuel Huntington

To menn som står i rommets høyre hjørne:

* 39. William Williams
* 40. Oliver Wolcott

To menn i forgrunnen ved bordet:

* 42. Charles Thomson (stående)
* 41. John Hancock (sittende)

Tre menn stående til høyre:

* 43. George Read
* 44. John Dickinson
* 45. Edward Rutledge

To menn som sitter helt til høyre:

* 46. Thomas McKean
* 47. Philip Livingston

### Ikke til stede

Fjorten av underskriverne av erklæringen er ikke med på bildet: Matthew Thornton (New Hampshire); John Hart (New Jersey); John Morton (Pennsylvania); James Smith (Pennsylvania); George Taylor (Pennsylvania); George Ross (Pennsylvania); Caesar Rodney (Delaware); Thomas Stone (Maryland); Thomas Nelson Jr. (Virginia); Francis Lightfoot Lee (Virginia); Carter Braxton (Virginia); John Penn (North Carolina); Button Gwinnett (Georgia) og Lyman Hall (Georgia).

På to-dollarseddelen
--------------------

Baksida på to-dollarseddelen er siden 1976 prydet med en redigert versjon av «Uavhengighetserklæringen».
Siden 1976 har USAs to-dollarseddel hatt en illustrasjon på reversen (baksiden) som tar utgangspunkt i Trumbulls maleri. Bildet er imidlertid noe beskåret og korrigert i sin seddelversjon. 

De fire personene lengst til venstre og de to lengst til høyre er fjernet. Også en sittende person bak til venstre er tatt bort. Slik gjengir bildet 40 av Trumbulls 47 avbildede. Til gjengjeld er det montert inn to nye personer i motivet; én mellom Samuel Chase og Lewis Morris og én mellom James Wilson og Francis Hopkinson.

Et lignende motiv
-----------------

Howard Chandler Christys «En scene fra undertegnelsen av USAs grunnlov» fra 1940 viser også medlemmene av den amerikanske grunnlovsforsamlingen i arbeidet med grunnloven 1787.
Maleriet «En scene fra undertegnelsen av USAs grunnlov» (*Scene at the Signing of the Constitution of the United States*) av illustratøren Howard Chandler Christy (1873–1952) viser også medlemmene av den amerikanske grunnlovsforsamlingen. Bildet ble malt i 1940, og henger også i den amerikanske kongressbygningen.

Referanser
----------

1. ↑  .
2. ↑  Yale Art Gallery page on painting. Arkivert 8. juni 2007 hos Wayback Machine.

Eksterne lenker
---------------

* Forklaring til personene på bildet
* Flash-basert indeks til personene
* ushistory.org - om bildet og kunstneren

|  |  |
| --- | --- |
| Oppslagsverk/autoritetsdata | Encyclopædia Britannica
 |